Risøy Folkehøyskole

Risøy Folkehøyskole er en kristen folkehøgskole i Gjeving (Tvedestrand kommune) i Aust-Agder. Skolen tar årlig imot 130 studenter og eies av Stiftelsen Risøy Folkehøyskole. Det står tre kirkelige organisasjoner bak skolen: Sjømannskirken, Den norske Broderkretsen på Havet og Normisjon. 

Skolen ligger på en 550 mål stor øy som tilhører skolen. 

Broen over til øya fra fastlandet ble bygget for midler som skipsreder Jørgen P. Jensen hadde gitt til Broderkretsen på Havet. Broen ble åpnet den 11. oktober 1953. Over 800 personer var møtt frem for å overvære åpningen av broen som utført av Jørgen P. Jensen og hans oldebarn.

Historikk 
I 1935 besluttet den lokale avdelingen av kristelige foreningen Broderkretsen på Havet at det var behov for en skole for sjøfolk. Den skulle ligge på Risøya ved Tvedestrand. En av ildsjelene bak opprettelsen av skolen var Terje Anderssøn Mørland, som reiste til Oslo og forhandlet kjøpet av øya med riksadvokaten.

I 1941 etablerte foreningen et styre for prosjektet de kalte «Risøy Ungdomsskole». De fikk Gabriel Tallaksen til å lage tegningene, som ble fremlagt høsten 1942. Den nye skolen skulle bestå av skolehus og internat, og ha plass til 70 elever. Det var besluttet at skolen skulle ha en egen linje for maskinister. Byggingen tok til i mars 1946, men først i 1950 stod skolen klar. Skolen kalles i dag (2017) Risøy Folkehøyskole.

Linjefag 
For skoleåret 2018/2019 har skolen følgende linjefag:
 Dykking
 A-klassen
 Sang, Band, Scene
 Adventure Gopro
 Livsstil og Helse
 Redning, Sikkerhet og Ledelse
 Seil, Surf, Kite
 Tegne-Male
 Trening og Friluftsliv
 Welcome to Norway

Historikk 
Tidligere har skolen hatt følgende linjefag:
Helse og velvære
Dykking
Aktiv bo og fritid (tilrettelagt)
Seil - surf - kite
Kunst og foto
Go to gate
Sjøsprøyt
Redning, sikkerhet og ledelse
Musikk, dans, drama
Festival og event

Det undervises i linjefaget 2 dager (12 timer) i uka. I tillegg velger elevene et fordypningsfag (5 timer pr uke) og valgfag (4 timer pr uke).

Opptak av nye studenter starter 1. februar hvert år, og det tas opp studenter så lenge det er plass.  Aldersgrensen er 18 - 26 år.

Referanser

Eksterne lenker
 
 

Folkehøgskoler i Agder
Kristne skoler i Norge
Skoler tilknyttet Normisjon
Skoler i Tvedestrand
Utdanningsinstitusjoner etablert i 1936